জিম্মি ২ মার্কিন নাগরিককে মুক্তি দেওয়ার দাবি হামাসের
মানবিক কারণে জিম্মি দুই মার্কিন নাগরিককে মুক্তি দেওয়ার দাবি করেছে ফিলিস্তিনি সংগঠন হামাস।
আজ শুক্রবার আল-জাজিরার প্রতিবেদনে এ তথ্য জানানো হয়েছে।
হামাসের সামরিক শাখা আল-কাসাম ব্রিগেডের মুখপাত্র আবু ওবাইদা এক বিবৃতিতে বলেন, 'কাতারের প্রচেষ্টার প্রতিক্রিয়ায় আল-কাসাম ব্রিগেড মানবিক কারণে দুই মার্কিন নাগরিককে (মা ও মেয়ে) মুক্তি দিয়েছে।'
তিনি বলেন, 'মার্কিন জনগণ এবং বিশ্বের কাছে জো বাইডেন ও তার ফ্যাসিবাদী প্রশাসনের দাবিগুলোকে মিথ্যা এবং ভিত্তিহীন প্রমাণ করতেই এ পদক্ষেপ নেওয়া হয়েছে।'
তবে হামাসের এ দাবিকে এখনো নিশ্চিত বা অস্বীকার করেনি ইসরায়েল এবং তার প্রধান মিত্র যুক্তরাষ্ট্র।

মানবিক কারণে জিম্মি দুই মার্কিন নাগরিককে মুক্তি দেওয়ার দাবি করেছে ফিলিস্তিনি সংগঠন হামাস।